नेपालका प्रतिद्वन्द्वी
जिम्बावेमा आइतबार सुरु हुने विश्वकप क्रिकेट छनोटमा देखाएको प्रदर्शनले नेपाली क्रिकेटको आगामी चारवर्षको भाग्यरेखा कोर्नेछ । नेपालले समूह चरणमा आयोजक जिम्बावे, स्कटल्यान्ड, अफगानिस्तान र हङकङसँग प्रतिस्पर्धा गर्नेछ ।
काठमाडौँ — जिम्बावेमा आइतबार सुरु हुने विश्वकप क्रिकेट छनोटमा देखाएको प्रदर्शनले नेपाली क्रिकेटको आगामी चारवर्षको भाग्यरेखा कोर्नेछ । नेपालले समूह चरणमा आयोजक जिम्बावे, स्कटल्यान्ड, अफगानिस्तान र हङकङसँग प्रतिस्पर्धा गर्नेछ ।अर्को समूहमा वेस्ट इन्डिज, आयरल्यान्ड, नेदरल्यान्ड्स, पपुवा न्युगिनी र यूएई छन् । समूहका शीर्ष तीन टोली सुपर सिक्समा पुग्ने छन् । फाइनलमा पुग्ने दुई टोली विश्वकपलाई स्वत: छानिने छन् । सुपर सिक्समा पुग्न सके नेपालले एकदिवसीय अन्तर्राष्ट्रिय मान्यता पाउने लगभग निश्चितजस्तै हुनेछ । समूह चरणमा नेपालले प्रतिस्पर्धा गर्ने प्रतिद्वन्द्वीहरू यस्ता छन् :जिम्बावेनेपालले पहिलोपल्ट ५० ओभरको खेलमा टेस्ट मान्यताप्राप्त यस राष्ट्रसँग खेल्न लागेको हो । टेस्ट राष्ट्रसँग सबै खाले प्रतियोगितामा नेपालले केवल दोस्रोपल्ट खेल्न लागेको हो । २०१४ को विश्व टान्टी–२० मा नेपालले बंगलादेशसँग खेलेको थियो । बंगलादेशजस्तै जिम्बावे पनि नेपालसँग आयोजक भएर खेल्दै छ । अभ्यास खेल र हालैको शृंखलाआयरल्यान्डसँगको अभ्यास खेल वर्षाले विथोलिएको जिम्बावेले विश्वकप छनोटको दोस्रो तथा अन्तिम अभ्यास खेलमा पपुवा न्युगिनीलाई ५ विकेटले पराजित गरेको थियो । पपुवा न्यु गिनीले ४९.४ ओभरमा अलआउट हुनुपूर्व १ सय ९४ रन बनाएको थियो । ह्यामिल्टन मासाकाद्जा र ब्रेन्डन टेलरको अर्धशतकपछि जिम्बावेले ४१ ओभरभित्र लक्ष्य पूरा गरेको थियो । जिम्बावेका कप्तान ग्रिम क्रिमर उक्त अभ्यास खेलमा खेलेका थिएनन् । उनी र सन्दीप लामिछाने आउँदो क्यारेबियन प्रिमियर लिगमा सेन्ट किट्स एन्ड नेभिस प्याट्रियट्सबाट खेल्दै छन् । यूएईमा हालै अफगानिस्तानसँग खेलेको ५ खेलको वान–डे शृंखलामा जिम्बावे १–४ ले पराजित भएको थियो । त्यसमा शारजहाँमा भएको अन्तिम खेलमा जिम्बावे ३३ ओभर भित्र ९५ रनमा अलआउट भएको थियो । विश्वकप इतिहास१२ मध्ये नवौं औं टेस्ट राष्ट्र जिम्बावेले सन् १९८३ यता लगातार विश्वकप खेल्दै आएको छ । वान–डे अन्तर्राष्ट्रिय वरीयतामा ११ औं स्थानको जिम्बावे १९९९ मा इंग्ल्यान्डमा भएको विश्वकपमा भारतलाई पराजित गर्दै सुपर लिगमा पुगेको थियो । २००३ मा अफ्रिकी भूमिमा भएको अर्को विश्वकपमा जिम्बावेले यही प्रदर्शन दोहोर्‍याएको थियो । पारस खड्का (कप्तान, नेपाल)– ‘जिम्बावेसँग खेल्न पाउँदा हामी उत्साही छौं । म आफैं कप्तान हुँदा हामीले २००८ को यू–१९ विश्वकपमा जिम्बावेलाई हराएका थियौं । जिम्बावेको राष्ट्रिय टोलीसँगै खेल्ने एउटा अवसर पाएका छौं । उनीहरू जस्तै हामी पनि देशको प्रतिनिधित्व गर्दै आफ्नो टोलीलाई जिताउन प्रयास गर्नेछौं ।’स्कटल्यान्डयुरोपेली प्रतिद्वन्द्वी स्कटल्यान्डसँग नेपालले सबै ३ खेल हारेको छ । सन् २०१४ मा न्युजिल्यान्डमा भएको विश्वकप छनोटमा नेपाललाई समूह चरणमा पराजित गर्दै अगाडि बढेको स्कटल्यान्ड प्रतियोगिता नै जित्दै विश्वकपमा पुगेको थियो । विश्व क्रिकेट लिग च्याम्पियनसिपको २०१५ मा आयरमा भएको दुवै खेलमा स्कटल्यान्डले नेपाललाई हराएको थियो । वर्षाका कारण ३६ ओभरमा छोट्याइएको पहिलो खेलमा स्कटल्यान्डले २ सय ३५ रन बनाएको थियो । अनिल मण्डलले १ सय र पारस खड्काले ७० रन बनाए पनि नेपालले ५ विकेट गुमाई २ सय ३२ रनमात्र बनाउन सकेको थियो । अभ्यास खेल र हालैको शृंखलाविश्वकप छनोटको पहिलो अभ्यास खेलमा स्कटल्यान्डले पपुवा न्युगिनीलाई ७ विकेटले हराएको थियो । न्युगिनीलाई ४६.२ ओभरमा १ सय ९६ रनमा अलआउट गरेको स्कटल्यान्डले म्याथ्यु क्रसको १ सय १ र केयल कोएट्जरको ४६ रनमा ३७ ओभरमै लक्ष्य पूरा गरेको थियो । आयरल्यान्डसँगको अर्को अभ्यास खेलमा २ सय ३९ रन बनाएको स्कटल्यान्ड अन्तिम बलमा २ विकेटले पराजित भएको हो । त्यसअघि यूएईमा आयरल्यान्डसम्मिलित त्रिकोणात्मक वान–डे शृंखलामा टोली आयरल्यान्डसँग २ र यूएईसँग १ खेलमा पराजित भएको थियो । यूएईसँगको १ खेल भने स्कटल्यान्डले जितेको थियो । विश्व क्रिकेट लिग च्याम्पियनसिपमा स्कटल्यान्ड १४ मध्ये ८ खेल जितेर उपविजेता बन्दै विश्वकप छनोटमा पुगेको हो । त्यहीं नेपाल ४ खेलमात्र जितेर सहभागी ८ राष्ट्रमा सातौं भएको थियो । विश्वकप इतिहासस्कटल्यान्डले १९९९, २००७ र २०१५ गरी तीन विश्वकप खेलिसकेको छ । तर विश्वकपमा टोलीले अहिलेसम्म कुनै खेल जितेको छैन । अफगानिस्तानएकसमय चिरप्रतिद्वन्द्वी रहेका अफगानिस्तान र नेपाल सन् २०१४ पछि पहिलोपल्ट वान–डे संरचनामा खेल्दै छन् । यो नेपाल र अफगानबीच हुन लागेको पहिलो लिस्ट ‘ए’ मान्यताप्राप्त खेल हो । २०१५ को विश्वकपपछि अफगानिस्तानले वान–डे अन्तर्राष्ट्रिय मान्यताको हैसियत पाउँदा नेपाल भने विश्व क्रिकेट लिग च्याम्पियनसिपमै रहेकाले यी दुईको भेट रोकिएको थियो । गत वर्ष अफगानिस्तानले टेस्ट हैसियत पनि पायो । अफगानिस्तान २००४ मा मलेसियामा भएको एसीसी ट्रफीबाट अन्तर्राष्ट्रिय क्रिकेटमा आएको थियो । सो प्रतियोगिताको प्लेट फाइनलमा नेपालले अफगानिस्तानलाई हराएको थियो । त्यसयता अफगानसँगको ५० ओभरको खेलमा नेपाल पराजित हुँदै आएको छ । अभ्यास खेल र हालैको शृंखलाअफगानिस्तानले विश्वकप छनोटको पहिलो अभ्यास खेलमा दाबेदार मानिएको वेस्ट इन्डिजलाई डकवर्थ लुइस पद्धतिमा २७ रनले पराजित गरेको थियो । गुलवद्दिन नैबको ४८, समिउल्लाह शेनवारीको ४२ रनमा अफगानिस्तानले वर्षाका कारण ३५ ओभरमा छोट्याइएको खेलमा ९ विकेट गुमाई १ सय ६३ रन बनाएको थियो । दवलत जाद्रानले ४ र रशिद खानले २ विकेट लिएपछि वेस्ट इन्डिज २७ ओभरमा १ सय १० रनमा अलआउट भयो । वर्षाले प्रभावित अफगान र नेदरल्यान्ड्सबीचको खेलमा भने नतिजा आएन । रशिद खानले ६३ रन बनाएपछि अफगान २ सय १६ रनमा अलआउट भयो । नेदरल्यान्ड्सले १७.३ ओभरमा १ विकेट गुमाई ८६ रन बनाएको अवस्थामा खेल वर्षाले बिथोलेको थियो । विश्वकप छनोटमा खेल्न जानुअघि अफगानिस्तानले जिम्बावेसँग ५ खेलको वान–डे अन्तर्राष्ट्रिय शृंखला ४–१ ले जितेको थियो । रहमत साहको १ सय १४ रनमा ३ सय ३३ रन बनाउँदै अफगानिस्तानले खेल १ सय ५४ रनले जितेको थियो । तर दोस्रो खेलमा जिम्बावेले त्यति नै रन बनाउँदै अफगानिस्तानलाई १ सय ५४ रनले नै पराजित गरेको थियो । विश्वकप इतिहासअफगानिस्तान लगातार दोसोपल्ट विश्वकप पुग्ने दाउमा छ । सन् २०१५ मा पहिलोपल्ट विश्वकपमा प्रतिस्पर्धा गर्नेक्रममा ५ खेलमा पराजित टोलीले स्कटल्यान्डमाथि १ विकेटको विजय हात पारेको थियो ।पारस खड्का (कप्तान, नेपाल)– ‘२०१४ को विश्व टान्टी–२० मार्चमा नै खेलेका थियौं र यही हामीले अफगानिस्तानलाई पराजित गरेका थियौं । यसपटक मार्चमै विश्वकप छनोट खेल्दै छौं । आशा छ हामीले ४ वर्षअघिको प्रदर्शनलाई निरन्तरता दिन सकौं । विश्व टान्टी–२० खेलेयता हामी सबैभन्दा माथिको स्तरमा खेल्दै छौं । हाम्रो समूहमा रहेका अन्य जिम्बावे, स्कटल्यान्ड, हङकङ पनि उत्तिकै राम्रा छन् । निचोड चाहिँ हामीले राम्रो क्रिकेट खेल्नैपर्छ ।’हङकङहङकङसँग विश्व क्रिकेट लिग च्याम्पियनसिपमा पाएको पराजय नेपाललाई ताजै छ । अक्टोबरमा हङकङमा भएको पहिलो खेलमा घरेलु टोली ११९–७ को स्थितिमा पुगिसकेको थियो । पछि १ सय ९४ रन बनाएको हङकङले नेपाललाई १ सय ११ रनमा अलआउट गर्दै खेल ८३ रनले जितेको थियो । २०१४ को विश्वकप छनोटमा नेपाललाई हङकङले १० विकेटले पराजित गरेको थियो । नेपालको यो लज्जास्पद पराजयमा पर्छ । पछिल्लो विश्वकप छनोट र च्याम्पियनसिपका बीचका एसीसी प्रिमियर लिग र इमर्जिङ टिम्स कपका दुई खेलमा नेपालले हङकङमाथि विजय हात पारेको थियो । अभ्यास खेल र हालैको शृंखलाएउटै समूहमा रहे पनि नेपाल र हङकङबीच बिहीबार विश्वकप छनोटको दोस्रो अभ्यास खेल खेल्नेक्रममा थिए । तर मैदान भिजेको र वर्षाका कारण खेल १ बल पनि नफाली रद्द हुन पुगेको थियो । त्यसअघि नेदरल्यान्ड्सले पहिलो अभ्यास खेलमा हङकङलाई ८ विकेटले पराजित गरेको थियो । बाबर हायतले शतक बनाए पनि हङकङ ४१ ओभरमा १ सय ५७ रनमा अलआउट भयो । नेदरल्यान्ड्सले ३६ औं ओभरमै लक्ष्य पूरा गरेको थियो । च्याम्पियनसिपको अन्तिम खेलमा पपुवा न्युगिनीविरुद्ध हङकङले क्रमश: २ सय ३० र ३ सय २३ रनको स्कोर बनाएर जितेको थियो । यो दुई खेल जितेर हङकङ च्याम्पियनसिपमा तेस्रो भएको हो । इतिहासहङकङ इतिहासमा पहिलोपल्ट विश्वकप पुग्ने आशा छ । २०१४ को विश्वकप छनोटको सुपर लिगमा पुगेपछि हङकङले वान–डे अन्तर्राष्ट्रिय मान्यता पाएको थियो, जुन यस प्रतियोगितासम्म रहेको छ । 